ભારતીય સંસ્કૃતિમાં સિંદૂરનું વિશેષ મહત્વ છે. ભારતમાં અનેક ભાગોમાં તેનાથી માંગ પૂરવામાં આવે છે. તે સૌભાગ્યનું પ્રતિક છે તો સાથે સાથે પૂજામાં પણ તેનો વિશેષ ઉપયોગ થાય છે. ગણપતિ બાપ્પાને પણ સિંદૂર પ્રિય છે. તો હનુમાનજીને પણ સિંદૂર ચઢે છે. એ વાત જગજાહેર છે કે સતી સીતા પોતાની માંગ સિંદૂરથી પૂરતા હતા ત્યારે હનુમાનજી પહોંચચી ગયા હતા. દેવી સીતાને પૂછ્યું હતું કે તમે આમ શા માટે કરો છો ત્યારે દેવી સીતાએ કહ્યું હતું કે મારા પતિના આયુષ્ય માટે અને સૌભાગ્ય માટે આમ કરું છું. ત્યારે હનુમાનજી આખા શરીરે સિંદૂર લગાડીને આવી ગયા હતા અને કહ્યું હતું કે મારા પ્રભુ માટે હું આમ કરુંછું. ત્યારે રામજી પ્રસન્ન થઈ ગયા હતા. તેમણે હનુમાનજીને અમરત્વનું વરદાન આપી દીધું હતું.